2019 m. birželio 5 d. Bendrojo Teismo sprendimas byloje Siragusa / Taryba
(Byla T-616/17 RENV)1
(Viešoji tarnyba – Pareigūnai – Tarnybos pabaiga – Prašymas išleisti į pensiją – Pareigūnų tarnybos nuostatų pakeitimas po prašymo pateikimo – Ankstesnio sprendimo atšaukimas – Atsakomybė)
Proceso kalba: prancūzų
Šalys
Ieškovas: Sergio Siragusa (Briuselis, Belgija), atstovaujamas advokatų T. Bontinck ir A. Guillerme
Atsakovė: Europos Sąjungos Taryba, iš pradžių atstovaujama M. Bauer ir M. Veiga, vėliau – M. Bauer ir R. Meyer
Atsakovės pusėje į bylą įstojusi šalis: Europos Parlamentas, iš pradžių atstovaujamas M. Rantala ir Í. Ní Riagáin Düro, vėliau – I. Lázaro Betancor ir C. González Argüelles
Dalykas
Pagal SESV 270 straipsnį pateiktas prašymas, pirma, panaikinti 2014 m. lapkričio 12 d. Tarybos sprendimą, kuriuo atšauktas ankstesnis Tarybos sprendimas patenkinti 2013 m. liepos 11 d. ieškovo prašymą išleisti į išankstinę pensiją ir, antra, atlyginti turtinę ir neturtinę žalą, kurią ieškovas tariamai patyrė dėl šio sprendimo.
Rezoliucinė dalis
1.    Panaikinti 2014 m. lapkričio 12 d. Europos Sąjungos Tarybos sprendimą kuriuo atšauktas ankstesnis Tarybos sprendimas patenkinti 2013 m. liepos 11 d. Sergio Siragusa prašymą išleisti į išankstinę pensiją.
2.    Priteisti iš Tarybos sumokėti S. Siragusa 5 000 EUR sumą su palūkanomis už praleistą terminą, skaičiuojamomis nuo šio sprendimo paskelbimo iki visiško atsiskaitymo, taikant palūkanų normą, kurią Europos Centrinis Bankas (ECB) taiko savo pagrindinėms refinansavimo operacijoms, padidintą dviem procentiniais punktais.
3.    Atmesti likusią reikalavimo atlyginti žalą dalį.
4.    Taryba padengia savo ir S. Siragusa patirtas bylinėjimosi išlaidas, įskaitant tas, kurios buvo patirtos bylose F-124/15 ir T-678/16 P.
5.    Europos Parlamentas padengia savo bylinėjimosi išlaidas, įskaitant tas, kurios buvo patirtos bylose F-124/15 ir T-678/16 P.
____________
1 OL C 414, 2015 12 14 (byla iš pradžių užregistruota Europos Sąjungos tarnautojų teisme numeriu F-124/15, o 2016 m. rugsėjo 1 d. perduota Europos Sąjungos Bendrajam Teismui).